**Dolph Lundgren** (født **Hans Lundgren** den 3. november 1957 i Spånga i Stockholm) er en svensk skuespiller, manusforfatter og regissør. Han er også utdannet sivilingeniør i kjemiteknikk.

Filmkarriere
------------

I 1985 hadde Lundgren sin debut på kinoskjermen i James Bond-filmen *Med døden i sikte*. Siden ble han valgt ut blant 5 000 håpefulle til å få sin gjennombruddsrolle som Ivan Drago, Sylvester Stallones motstander i *Rocky IV* (1985). Han fikk sin første hovedrolle som He-Man i *Masters of the Universe* (1987), basert på de populære barnelekene. Filmen var imidlertid ingen suksess, og den ble gjort narr av ved flere anledninger i ettertiden. Lundgren fant senere ut at han passet best i actionfilmer. Han spilte tittelrollen i filmen *The Punisher* fra 1989, og på 1990-tallet spilte han hovedrollen i filmer som *Showdown in Little Tokyo*, *Universal Soldier*, *Red Scorpion*, *Silent Trigger* og *Johnny Mnemonic*.

I de siste[*når?*] årene har Lundgren for det meste opptrådt i utenlandske og/eller lavbudsjettsfilmer.[] Han hadde sin debut som regissør i *The Defender* fra 2004, og har senere regissert *The Mechanik*.

I 2010 gjorde han sitt «comeback» i Sylvester Stallones actionfilm *The Expendables* sammen med blant annet Sylvester Stallone, Jason Statham, Jet Li, Randy Couture, Steve Austin, Terry Crews, Mickey Rourke, Bruce Willis, og Arnold Schwarzenegger

Personlig liv
-------------

Lundgren var mellom 1994 og 2011 gift med Anette Qviberg, svensk smykkedesigner og motestylist. Paret har to døtre, Ida Sigrid Lundgren (født i april 1996) og Greta Eveline Lundgren (født i januar 2002). I juli 2023 giftet han seg med norske Emma Krokdal.[]

Dolph Lundgren er sønn av ingeniøren og arméoffiser Karl-Hugo Johan Lundgren (1923-2000) og språklæreren Sigrid Birgitta Tjerneld (1932-1992). Lundgren hadde en bror og to søstre. I tenårene bodde Lundgren hos sine farfar og farmor i Nyland utenfor Kramfors. Dolph Lundgren har også gått på Valstaskolen i Märsta.

I år 2008 fortalte Lundgren at han som barn ca. 3-4 års alder ble mishandlet av sin far, noe som han mener var en av anledningene til at han søkte seg til kampsport. Han studerte ved KTH i Stockholm, studier som han finansierte gjennom å jobbe som dørkvakt på blant andre restaurantene Alexandra's, Atlantic og Fontainebleau. Lundgren tok eksamenen som sivilingeniør i kjemiteknikk i 1983, med snittkarakteren 4,2. Han fikk en rekke stipendier som førte ham til utenlandske universiteter. Han var utvekslingsstudent i Sydney i Australia ved University of Sydney, etterfulgt av studier ved Massachusetts Institute of Technology i USA. Der traff han og ble sammen med popstjernen Grace Jones og gjorde debut i en veldig liten rolle i Bondfilmen *Med døden i sikte* (1985). De hadde også et forhold ved det tidspunktet. I samband med at han ble skuespiller tok han kunstnernavnet Dolph. Navnet Dolph (Rudolph) kommer ifra en slektning på hans mors side.

Lundgrens gjennombrudd kom i filmen *Rocky IV* (1985), der han spilte den sovjetiske bokseren Ivan Drago. Hans første hovedrolle var som He-Man i filmen *He-Man - Masters of the Universe* (1987). Under 1990-tallet medvirket han blant annet i *Showdown inn Little Tokyo* (1991) og *Universal Soldier* (1992). I år 2004 gjorde han debut som regissør, med filmen *The Defender*. Lundgrens roller har fulgt et tydelig mønster; vanligtvis spiller han tøffe og harde actionhelter. Han har også, med noen få unntak, prioritert å spille hovedroller selv om det har innebært mer obskure produksjoner.

Han har trent og konkurrert i karatestilen kyokushinkai (der han innehar tredje grads sort belte) type fullkontakt, *knock down-karate.* Han startet i med dette i en alder av 10 år. Han ble, samtidig som han utdannet seg til sivilingeniør, svensk mester og europeisk mester i karate (1983).

I 2011 fortalte Lundgren at han hadde dopet seg i 1980-årene. I det svenske radioprogrammet *P4 Ekstra Sommer* spurte programlederen Harald Treutiger når Lundgren dopet seg sist, og han svarte at «det var vel i 1987».

I begynnelsen av mai 2009 ble Lundgrens hjem i Marbella angivelig brutt inn i av tre maskerte innbruddstyver som bandt og truet hans kone. Men tyvene skal ha flyktet etter at de oppdaget et fotografi av familien, og de forstod at hjemmet faktisk var eid av Dolph Lundgren. Etter denne hendelsen skal Lundgrens eldste datter, Ida, slitt med Posttraumatisk stresslidelse. Lundgren og hans daværende kone tok ut skilsmisse i 2011.

Filmografi
----------

Dolph Lundgren.

| År | Film | Rolle |
| --- | --- | --- |
| 2019 | The tracker |  |
| 2018 | *Aquaman* |  |
| 2016 | *Don't Kill It* | Kung Nereus |
| 2014 | *The Expendables 3* | Gunnar Jensen |
| 2012 | *Small Apartments* | Dr. Sage Mennox |
| 2012 |  *The Expendables 2*  | Gunnar Jensen |
| 2011 |  *Small Apartments*  | Dr. Sage Mennox |
| 2010 |  *The Expendables*  | Gunnar Jensen |
| 2010 |  *Icarus*  | Icarus/Edward Genn |
| 2007 |  *Diamond Dogs* | Xander Ronson |
| 2006 |  *The Inquiry* | Brixos |
| 2005 |  *The Mechanik* | Nick Cherenko |
| 2004 |  *The Defender* | Lance Rockford |
| 2004 |  *Retrograde* | John Foster |
| 2004 |  *Fat Slags* | Randy |
| 2004 |  *Direct Action* | Frank Gannon |
| 2003 |  *Detention* | Sam Decker |
| 2001 |  *Hidden Agenda* | Jason Price |
| 2000 |  *Agent Red* | Matt Hendricks |
| 2000 |  *The Last Patrol* | Nick Preston |
| 2000 |  *Jill Rips* | Matt Sorenson |
| 1999 |  *Storm Catcher* | Major Jack Holloway |
| 1999 |  *Bridge of Dragons* | Warchild |
| 1998 |  *Sweepers* | Christian Erickson |
| 1998 |  *The Minion* | Lukas |
| 1998 |  *Blackjack* | Jack Devlin |
| 1997 |  *The Peacekeeper* | Major Frank Cross |
| 1996 | *Silent Trigger* | Waxman |
| 1995 |  *The Shooter* | Michael Dane |
| 1995 | *Johnny Mnemonic* | Gatepredikant |
| 1994 |  *Men of War* | Nick Gunar |
| 1994 |  *Pentathlon* | Eric Brogar |
| 1993 |  *Joshua Tree* | Wellman Anthony Santee |
| 1992 |  *Universal Soldier* | Andrew Scott/GR13 |
| 1991 |  *Showdown in Little Tokyo* | Politisersjant Kenner |
| 1991 |  *Cover Up* | Mike Anderson |
| 1990 |  *Dark Angel* | Jack Caine |
| 1989 |  *The Punisher* | Frank Castle/The Punisher |
| 1989 |  *Red Scorpion* | Nikolai |
| 1987 |  *Masters of the Universe* | He-Man |
| 1985 |  *Rocky IV* | Ivan Drago |
| 1985 |  *Med døden i sikte* | Venz |

Referanser
----------

1. ↑   Gemeinsame Normdatei, GND-ID 130587230, besøkt 16. oktober 2015[Hentet fra Wikidata]
2. ↑   filmportal.de, Filmportal-ID fd82a3cfb7ab417c973c48ca10861275, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6ng5m0w, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 11. desember 2014[Hentet fra Wikidata]
5. ↑   .  Manglende eller tom `|tittel=` (hjelp)
6. ↑   .  Manglende eller tom `|tittel=` (hjelp)
7. ↑   .  Manglende eller tom `|tittel=` (hjelp)
8. ↑  Gentele, Jeanette, "En ny image", *Svenska Dagbladet* 13 december 2009 (Läst 2009-12-13)
9. ↑  Cecilia Hagen möter Dolph Lundgren: "Om ingen garvar går det åt helvete" Arkivert 16. april 2010 hos Wayback Machine. Expressen 7 februari 2010
10. ↑   .  Manglende eller tom `|tittel=` (hjelp)
11. ↑   .  Manglende eller tom `|tittel=` (hjelp)
12. ↑   .  Manglende eller tom `|tittel=` (hjelp)
13. ↑  Rader, Dotson. «30 Years After 'Rocky IV', Dolph Lundgren Turns New Page in 'Skin Trade'». *Parade: Entertainment, Recipes, Health, Life, Holidays* **(engelsk)**.

Eksterne lenker
---------------

* (en) Dolph Lundgren – kategori av bilder, video eller lyd på Commons Rediger på Wikidata
* (en) Dolph Lundgren på Internet Movie Database Rediger på Wikidata

* (no) Dolph Lundgren hos Filmfront Rediger på Wikidata

* (sv) Dolph Lundgren i Svensk Filmdatabas Rediger på Wikidata

* (da) Dolph Lundgren på Filmdatabasen Rediger på Wikidata

* (da) Dolph Lundgren på Scope Rediger på Wikidata

* (fr) Dolph Lundgren på Allociné Rediger på Wikidata

* (en) Dolph Lundgren på AllMovie Rediger på Wikidata

* (en) Dolph Lundgren hos Turner Classic Movies Rediger på Wikidata

* (en) Dolph Lundgren hos Rotten Tomatoes Rediger på Wikidata

* (en) Dolph Lundgren hos The Movie Database Rediger på Wikidata
* Dolph-the ultimate guide

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** BBC Things
 |